QU/ESTIO II 
DE DEO : AN DEUS SIT 


SUMMA TOTIUS QUAESTIONIS 


NTEQUAM D. Thomas de natura divina ejusque attributis 
disputare incipiat, praemittit in hac quaestione id quod omnibus 
maxime necessarium est, scilicet cognoscere Deum esse; licet 
enim nulla scientia probet, sed praesupponat, subjectum suum 
quoad an est : tamen quia fides tradit Deum esse, et ad theo- 
logiam (cum sit sapientia) pertinet reflectere supra sua prin- 
cipia, defendendo et explicando illa : ideo potest agere de Deo 
quoad an est, explicando et defendendo id quod circa istum 
articulum tradit fides, quae tradit Deum esse non quomodocumque, sed ut auctor super- 
naturalis; et hoc non probat theologia, sed supponit et explicat. De Deo vero, ut est 
auctor naturae *, probat Deum esse non ex propriis, sed rationibus acceptis a meta- 
physica, quas tamen corrigit et perficit theologia. 


Igitur in hac quaestione duo intendit D.Thomas. Primum, declarare quomodo possit 
cognosci a nobis quod Deus sit. Secundum, ipsas demonstrationes de exsistentia Dei 
tradit. — Primum declarat articulo primo et secundo, procedens inter duo extrema 
contraria; quidam enim ponunt ita esse notorium et manifestum, quod Deus sit, quod 
non solum sit per se notum secundum se, sed etiam quoad nos : ita ut non solum per 
discursum, aut supposito discursu, sed etiam sine discursu sit manifestum Deum esse. 
Alii quod neque etiam per discursum possit certo cognosci Deum esse. D. Thomas 
autem mediá& viáà incedit, et ostendit hanc veritatem Deum esse, secundum se et ex vi 
suá fundare propositionem per se notam : non tamen esse per se notam nobis ex vi 

solá terminorum, esse tamen demonstrabilem per discursum : non quidem a priori, quia 
non datur causa talis exsistentiae, sed Deus ipse est a se : sed a posteriori per effectus. 
Sic ergo articulo primo ostendit hanc veritatem Deus est, non esse per se notam nobis, 
sed secundum se. In articulo secundo ostendit esse demonstrabilem a posteriori. — 
Denique, in articulo tertio, proponit ipsas demonstrationes. Littera autem et rationes 


D. Thoma explicandae sunt disputatione sequenti. 


D. 2, 
SÆST- 


DISPUTATIO III 


DE DEO 


AN SIT 


ARTICULUS I 


An sit per se notum « Deum esse », vel demonstrabile? 


1: UPPONIMUS ea quæ in Logica 
ô, (quæst. 25 *) tradidimus de pro- 
positione per se nota, et quo- 
m?d? recte dividatur in per se 
notam secundum se, et nobis. 
Quam tamen divisionem non admittit Molina 
(hic, art. 1, $ Addamus 1 deinde), ubi existimat 
non dari propositionem per se notam, qua non 
sit etiam nota nobis, loquendo proprie de propo- 
sitione prout est in mente vel in voce ; licet in 
ipsis rebus (qua proprie non possunt dici propo- 
sitio, nisi prout istis vel illis terminis seu conce- 
ptibus apprehenduntur, vel significantur) possit 
dici quod alia propositio est per se nota secun- 
dum se, alia nobis : sed hoc est loqui improprie, 
sumendo rem pro ipsa propositione. Hac fuit 
sententia Molinz sequentis in hoc Scotum *. 
Ceterum nos loco citato, et hic iterum, 
dicimus D. Thomam locutum fuisse in ista divi- 
sione de ipsa propositione objectiva, seu de ipsa 
veritate, qua quidem fundatur in rebus : quae 
propriissime dicitur propositio, sicut et veritas, 
non quidem formalis seu significativa, sed obje- 
ctiva; propositio enim formalis sunt ipsi conce- 
ptus, seu voces significantes enuntiative : propo- 
sitio autem objectiva est ipsa veritas rerum, qua 
est objectum talis enuntiationis; et hec etiam 
vocatur propositio quatenus est immediatum ob- 
jectum propositionis enuntiantis. Igitur D. Tho- 
mas loquitur de propositione per se nota obje- 
ctiva, quia loquitur de ipsa connexione praedicati 


* Ita omnes Ill Apud Molinam tamen (in q. 2, a. 1), legitur : 


et subjecti, in qua fundatur quod propositio ali- 
qua sit per se nota absolute loquendo, id est, 
carens medio probativo : quando videlicet prae- 
dicatum convenit immediate subjecto et per se, id 
est, sine aliquo medio; et talis connexio praedicati 
et subjecti proprie sumitur ex ipso objecto, et 
fundatur in ipso. Sed quia veritas ipsa objectiva 
non applicatur et manifestatur nobis, nisi me- 
diantibus aliquibus terminis seu conceptibus qui- 
bus propositio formalis constat : ideo necesse 
fuit dividere propositionem ex parte veritatis 
objecti, seu connexionis praedicati et subjecti, in 
per se notam secundum se, et nobis : quasi in 
veritatem per se notam ex parte sui tantum, vel 
etiam ex parte applicationis ad nos; requiritur 
enim quod ipsa applicatio talibus terminis fiat 
et manifestetur, quod sint termini omnibus noti, 
et non indigeamus discursu ad cognoscendum 
significatum eorum quid sit : si enim non sit ita 
notum id quod significat aliquis terminus, non 
poterit veritas constans ex illo esse immediate 
per se nota, sed praevio aliquo discursu manife- 
stante terminos. Proprie ergo potest inveniri in 
propositione objectivá veritas per se nota, id est, 
de se medio probativo carens, et tamen non signi- 
ficari terminis omnino per se notis : et ita non 
erit per se notum nobis, seu in applicatione ad 
nos. 

3. Nec refert, quod propositio non conveniat 
rebus ut materialiter sunt in se, sed prout signi- 
ficantur in apprehensione; dicimus enim, quod 


Addebamus deinde. 

ropo objectiva convenit PE non solum ut 
sunt actu apprehensæ, sed ut sunt apprehensibi- 
les : sic enim constituunt objectum per modum 
veritatis complexæ ad quam terminari potest 
enuntiatio. Et si manifestetur per terminos per 
se et immediate omnibus notos, illa veritas erit 
per se nota etiam nobis; sin minus non erit nobis 
per se nota : licet dicatur per se nota secundum 
se, quia habet sufficiens fundamentum in ipsa 
immediata connexione prædicati .et subjecti, ut 
reddatur nobis per se nota, dummodo terminis 
convenientibus significetur. 


4. HIS SUPPOSITIS DICO PRIMO : 
Deum esse, est per se notum secundum se, 
non autem nobis; et hujus rei optimam ratio- 
nem affert D. Thomas. — Primam partem con- 
clusionis negant qui non admittunt distinctionem 
praefatam propositionis per se notae nobis, et 
secundum se, ut Molina et Scotus. Secundam 
vero partem negat P. Vazquez (híc, disp. 19, c. 5*) 
qui rejicit rationem D. Thotnz, et dicit hactenus 
non esse satis probatam sententiam qua docet 
hanc propositionem « Deus est » non esse per se 
notam nobis. 

4bis. Sed tamen conclusio probatur, quoad 
primam partem : Quia postquam cognoscimus a 
posteriori de natura divina quid sit, etiam co- 
gnoscimus, quod exsistentia est praedicatum 
essentiale Dei : in hoc enim distinguitur ab ente 
creato, quod exsistentia non est essentialis crea- 
turae, est autem essentialis Deo; est enim Deus 
ens a se et actus purus, et consequenter ex vi 
essentialis rationis suae exsistens. Ergo oportet, 
quod hoc praedicatum exsistentiae essentialiter 
et immediate conveniat Deo, et consequenter 
non per aliquod medium illi conveniet, sed per 
se immediate, seu per se primo : quia convenit 
essentialiter in quantum est ens divinum, et in 
eo in quo primo et per se differt ab ente creato. 

5. Dices : Cur non dicetur, quod exsistentia 
est propria passio Dei, et quasi attributum præ- 
supponens essentiam, aut tamquam modus ejus : 
non ut praedicatum essentiale? et sic se habebit 
tamquam unum ex attributis divinis, in quibus 
unum per aliud demonstratur : ipsa autem natura 
divina solum radicaliter erit exsistens secundum 
se.— Respondetur -hoc esse omnino impossibile : 
quia non potest concipi natura divina in illo 
conceptu in quo primo distinguitur ab ente 
creato, nisi concipiatur ut actus purus, non solum 
radicaliter, sed etiam formaliter; quia repugnat 

concipi actum purum ut in potentia exsistentem 
et non in actu, eo quod excludit omnem poten- 
tialitatem et explicat omnem actualitatem usque 
ad ultimam : siquidem est infinita actualitas, 
hoc ipso quod est actus purus. Ergo cum exsi- 
stentia importet actualitatem entis secundum 
ultimum actum, repugnat quod in conceptu actüs 
puri involvatur exsistentia solum in potentia. 
Si autem in illo primo et magis radicali conceptu 
actüs puri et entis increati, actu est exsistentia, 
et non in potentia : ergo exsistentia ingreditur 
primum conceptum essentialem, et non solum 
attributalem Dei; de ratione autem essentiali 
actüs puri est ita esse in actu quod non possit 
magis esse in actu, cum sit summus actus. Secus 
est de aliis attributis, quae solum explicant per- 
fectiones particulares, non autem ipsam actuali- 
tatem entis, sicut exsistentia; ista enim concipi 
possunt ut condistincta inter se, et quod unum 
se habeat ut radix seu ratio alterius (sicut immu- 
tabilitas est radix seternitatis, intellectualitas 
voluntatis) : eo quod concipiuntur tamquam par- 
ticulares perfectiones, quarum una non consti- 
tuitur per aliam, sed potest se habere ut radix 
alterius; et tamen in conceptu actüs puri omnes 
ista perfectiones non radicaliter, sed actualiter 
includuntur, licet non semper explicentur : eo 
quod actus purus complectitur omnem perfectio- 
nem, quia infinitus est, et includit illas in actu, 
quia nonnisi actus est; unde non potest super- 
addi aliquid actui puro, quo amplius perficiatur, 
quia se ipso et ex vi sui essentialis concepts 
summa perfectio est. 


6. Secunda de ratione 
D. Thoma, manifeste constabit, tum explicando 
rationem D. Thoma, tum impugnando rationem 
allatam a Patre Vazquez, tum solvendo difficul- 
tatem ejus. — Ratio ergo D. Thoma est : quia 
in hac propositione « Deus est» assumitur ter- 
minus non communiter omnibus notus, sed ad 
cujus notitiam pervenitur post longum discur- 
sum; ergo non potest illa propositio esse per se 
nota quoad nos. — Antecedens est certum : qüia 
nomine Dei non solum intelligimus nobilissimum 
ens in linea creata, id est, nobilissimam creatu- 
ram, sed ens nobilissimum extra omnem ordinem 
creaturarum : et hoc ens nobilissimum et sum- 
mum in altero ordine, non est per se notum dari,, 
et sine discursu; unde et multi illud negaverunt : 
Dixit enim insipiens in corde suo : Non est Deus. 
Ergo soluni, id est notum sapientibus, id^st, dis- 
currentibus : non sapiens enim, seu insipiens, ne- 

gavit illud; requiritur ergo discursus. Quod enim 
in causis non detur processus in infinitum, vel 
circulus in causando : non est ita per se notum 
ante omnem discursum, sicut illud principium : 
Omne totum est majus sua parte, ubi totum et 
pars sunt res sensu notissimae; et in illa : Quod- 
libet est, vel non est, assumuntur termini notis- 
simi sensui et intellectui, scilicet ens et non-ens; 
et ita tales propositiones ex talibus terminis 
constantes quoad nos sunt per se notae. At vero 
ille terminus Deus, quatenus significat ens supra 
omnem ordinem creaturarum, non constat nobis 
per sensum ; neque ex vi primae conceptionis 
intellectüs, qui solum concipit nunc objectum 
proportionatum sibi, quod est ens creatum (et 
pro illo primo statu, valde confuse et in commu- 
ni), non autem ita nobile sicut Deus. Quare non 
potest ex sola explicatione terminorum ante 
omnem discursum facta» et ex sola significatione 
illius nominis, videri quomodo illi essentialiter 
et immediate conveniat tale praedicatum. — 
Consequentia vero probatur : quia illa propositio 
non potest esse per se nota quoad nos, de qua 
possumus habere aliquam dubitationem vel de- 
fectum notitiae, quae indigeat tolli per discursum 
et probari per aliquod medium; sed quamdiu 
terminus aliquis non est notus per sensum neque 
per primas conceptiones intellectüs, nescimus 
quid sit, quousque per discursum id attingamus ; 
ergo semper possumus dubitare an illi tale prae- 
dicatum conveniat ex sola inspectione termino- 
rum. Ergo illa propositio non potest nobis esse 
per se nota independenter ab omni discursu tol- 
lente dubitationem et ignorantiam terminorum. 
Potest ergo latere an illud praedicatum conveniat 
illi subjecto : ignorantia enim subjecti facit igno- 
rare convenientiam praedicati erga tale subje- 
ctum; ignorato enim quid sit subjectum, conse- 
quenter ignoratur quam proportionem habeat ad 
tale praedicatum. Quare tales propositiones solum 
sunt per se notae sapientibus, id est, supposità 
sapientiá seu discursu : non autem absolute sunt 
per se notae ex sola explicatione terminorum ante 
omnem discursum, sicut quod incorporalia non 
sunt in loco, vel Angelus est intellectivus. 


7. Secundo, probatur ex destructione rationis 
qua P. Vazquez putat posse demonstrari quod 
non est per se notum Deum esse, omissá ratione 
D. Thomae : Quia aut cognoscimus Deum per 
conceptum absolutum sine ordine ad creaturas, 
vel per connotationem et ordinem ad illas. Primo 
modo, nec probabiliter, nec certo possumus co- 

gnoscere quod Deus sit, quia talem conceptum 
de Deo non habemus in hac vita. Secundo modo 
non possumus cognoscere Deum nisi per discur- 
sum, scilicet ex creaturis assurgendo ad ipsum, 
et sub conceptu quodam connotativo, ut sub 
conceptu domini, vel principis et hujusmodi; 
ergo non per se est notum nobis, sed ex discursu, 
et per alia : quod autem per aliud innotescit, non 
est per se notum nobis. — Ceterum haec ratio 
non habet aliam vim, quam ratio D. Thomz, 
nec aliud probat quam id quod ejus ratio sup- 
ponit. Nam D. Thomas supponit quod in hac 
propositione « Deus est » ille terminus Deus non 
est immediate et in se notus, sed mediante dis- 
cursu : qui utique discursus ex effectibus dedu- 
citur, per quos devenimus in Deum, et ad instar 
quorum Deum cognoscimus. Hoc nemo ignorat, 
nec D. Thomas ignoravit, cum in articulo tertio 
demonstret ex effectibus Deum esse : et tamen 
in hoc solo probando consumitur ratio P. Vaz- 
quez; sed vis probationis ad id præcise reducitur, 
quod quandocumque indigetur discursu et pro- 
batione ad cognoscendum aliquem terminum 
alicujus propositionis, impossibile est quod talis 
propositio sit per se et immediate nota ex vi 
illorum terminorum, quantumcumque praedica- 
tum in re illi conveniat immediate et essentia- 
liter. Et in hoc debet ponderare tota vis proba- 
tionis, et hoc facit ratio D. Thoma; quia quando 
ignoratur subjectum alicujus propositionis, ita 
quod non potest manifestari nisi per discursum, 
impossibile est quod ante omnem discursum ex 
immediata inspectione terminorum cognoscatur 
ei convenire tale praedicatum : sive discursus 
iste formetur ex effectibus, sive non : sive termi- 
nus ille connotative solum cognoscatur et in 
confuso, sive non; quomodocumque enim id fiat, 
si non potest nisi per discursum constare nobis 
quid sit illud subjectum, hoc ipso non potest sine 
discursu et per solam inspectionem terminorum 
constare quomodo tale praedicatum conveniat 
essentialiter tali subjecto, et quam proportionem 
habeat erga illud. Et sic constat de qpcacia ra- 
tionis D. Thoma, ad quam nisi reducatur ratio 
Vazquez manet inefficax. 


8; Et ex hoc solvitur objectio Vazquez contra 
illam : Quia bene stat aliquid esse per se notum, 
licet non concipiatur quidditas ejus, ut patet in 
illo principio communissimo : Quodlibet est, vel 
non est, in quo continetur Angelum esse vel non 
esse, Deum esse vel non esse : utrumque enim 
est per se notum; attamen non habemus conce- 

ptum quidditativum Angeli, vel Dei. — Confir- 
matur : quia nec nos formamus conceptum quid- 
ditativum entis ut sic, nec de spiritualibus for- 
matur conceptus quidditativus etiam apud sa- 
pientes : et tamen apud omnes est per se notum 
de ente, quod est,vel non est ; et de spiritualibus; 
est per se notum apud sapientes, quod non sunt 
in loco. Ergo ad propositionem per se notam non 
requiritur conceptus quidditativus subjecti. 

9. Respondetur, quod propositiones per se notze 
sunt in duplici differentia. Ali& quz constant 
determinato subjecto et pradicato, alie quae 
constant pradicato disjuncto, ut esse vel non 
esse; et tunc considerandum est an illud disjun- 
ctum, quod per modum praedicati ponitur, sit ita 
commune quod omnibus sit per se notum, quia 
constat terminis communissimis, sicut sunt esse, 
et non esse; et ad tales propositiones non requi- 
ritur quod concipiatur quidditas subjecti deter- 
minati, sed eo modo quo requiritur ad verifican- 
üum tale disjunctum; verificatur autem sive 
cognoscatur quidditas subjecti secundum ratio- 
nem particularem, sive secundum rationem com- 
munem : eodem enim modo est capax illius com- 
munissimi disjuncti (scilicet [esse vel non esse) 
Deus, vel Angelus, vel lapis, vel ens, vel nihil; 
de quocumque enim verum estg dicere, quod est 
vel non est. Si vero praedicatum primo modo se 
habeat, scilicet quod sit determinatum et deter- 
minato modo conveniat subjecto, vel si sit dis- 
junctum tale quod nonnisi determinato subjecto 
conveniat : tunc si quidditas subjecti non cogno- 
scitur saltem secundum eam rationem qua pro- 
portionatur tali praedicato, non potest propositio 
illa esse per se nota, quousque ratio ipsa et pro- 
portio talis subjecti ad illud praedicatum cogno- 
scatur; et si hoc fit per discursum, non potest 
propositio illa esse per se nota, nisi discurrenti 
vel sapienti, non autem absolute omnibus. 

10. Ad confirmationem respondetur : non re- 
quiri quod de spiritualibus formetur proprius et 
immediatus conceptus et quidditativus : sed suf- 
ficit quod intelligatur quid nomine spiritualium 
significetur, seu quid res spiritualis sit; sive 
conceptus, qui de illa formatur sit proprius illius, 
sive appropriatus et cum connotatione ad aliud, 
vel ad instar alterius formatus : ad quod tamen 
non pervenitur nisi per discursum, et ideo dicun- 
tur ille propositiones per se note sapientibus, 
seu discurrentibus. De ente vero in communi 
facilius formatur conceptus quidditativus, quia 
quidditas illa est valde confusa et communis. 

11. DICO SECUNDO : Non repugnat dari 
propositionem per se notam quoad nos de Deo, 
ut contento in aliqua ratione communi et con- 
fusa.. — Sic D. Thomas (in hoc art. 1 ad 1 et 3). 
Ratio est : Quia homo naturaliter desiderat bea* 
titudinem in communi, bonum in communi et 
similia, in quibus continetur Deus qui est ipsa 
beatitudo et ipsa veritas; et ita qui amat beatitu- 
dinem, sub illa amat id quod beatitudo est, licet 
errare possit in designando et cognoscendo illam 
rem et illud particulare in quo talis beatitudo 
invenitur; ergo sub conceptu beatitudinis aut 
veritatis in Deum tendit et Deum cognoscit, sal- 
tem in confuso et in communi. Sed ante omnem 
discursum cognoscit homo beatitudinem, seu bo- 
num in communi, quod appetit. Ergo etiam ante 
omnem discursum tendit in Deum : non in parti- 
culari, et discernendo ipsum ab aliis, sed sub 
communi et confuso conceptu beatitudinis seu 
boni, quod naturaliter notum est nobis. Sed hoc 
proprie non est cognoscere quod Deus exsistit 
sub conceptu proprio Dei (de quo solum est 
difficultas præsens), sed solum sub conceptu 
communi; et sic illa propositio « Deus est », se- 
cundum particularem conceptum, ut distinguitur 
a conceptu communi et a conceptibus creatura- 
rum, non est per se nota nobis. 


SOLVUNTUR ARGUMENTA. 


12. Primo arguitur argumento Molinz* con- * in 


tra id quod praesupponimus de distinctione propo- 
sitionis per se notze quoad se, et quoad nos. Nam 
in rebus non inveniuntur propositiones, nisi qua- 
tenus apprehenduntur et subsunt terminis ab 
intellectu perceptibilibus. Si ergo ipsa objecta 
subsunt terminis ignotis et confusis, neque pos- 
sunt fundare propositionem per se notam secun- 
dum se, neque quoad nos : nisi propositio suma- 
tur valde improprie pro ipsa re ut est in se, non 
ut subest apprehensioni intellectüs. Si vero sub- 
sunt terminis habilibus, et ipsi intellectui notis : 
hoc ipso propositio erit per se nota nobis, et non 
solum secundum se, sed quoad nos, loquendo 
proprie de propositione. — Confirmatur : quia 
quando formatur hzc propositio « Deus est» : 
vel intellectus videt terminos quibus talis propo- 
sitio constat, et dirigitur in illos : veiin alios. 
Siin alios, non est circa propositionem de qua 
loquimur; mutatis enim terminis seu concepti- 
bus, mutatur propositio. Si in illos, ergo illi sunt 
noti nobis : et sic illa propositio non so[um erit 

per se nota secundum se, sed etiam quoad nos. 
— Confirmatur secundo : quia ratio D. Thomz 
aut nihil probat, aut nimis. Nam ex una parte 
sequitur ex ipsa, quod omnis propositio in qua 
praedicatur de Deo aliquod attributum, sit per se 
nota secundum se : siquidem omnia attributa 
essentialiter conveniunt Deo, et sunt idem cum 
ipso; cum tamen videamus unum demonstrari per 
aliud, atque adeo non sunt per se nota : sicut cum 
demonstratur aeternitas per immutabilitatem. Ex 
alia vero parte, neque etiam sapientibus videtur 
esse per se notum « Deum esse» : quia nulli 
sapientes habent conceptum quidditativum et 
proprium de Deo; qui vero per fidem Deum 
attingunt non immediate cognoscunt Deum esse, 
sed per medium auctoritatis et testimonii, licet 
sine discursu. 


13. Respondetur, quod in rebus non inveni- 
tur propositio formaliter seu significative (hac 
enim pertinet ad conceptus et voces) : invenitur 
tamen objective et fundamentaliter, quod sufficit 
ut dicatur propositio per se nota objective, sicut 
explicatum est. Et ad id quod dicitur non esse 
per se nota objecta, si subsunt terminis confusis 
seu ignotis, distinguo : si objecta sic repraesen- 
tata sub illis terminis habeant inter se immedia- 
tam et essentialem connexionem, nego; sic enim 
secundum se et objective fundant esse per se 
nota, licet quamdiu terminis illis insufficientibus 
subsunt, nobis non innotescant. Si autem talem 
connexionem non habeant, concedo quod non 
sunt per se nota. Immo in hoc fundatur doctrina 
D. Thomz, quod potest aliquando contingere 
propositiones aliquas objective sumptas habere 
immediatam connexionem, et sic immediate esse 
cognoscibiles : et tamen prout significantur ali- 
quibus terminis non notificari per se omnibus, 
sed solum scientibus illos terminos, id est, sa- 
pientibus. Nec D. Thomas improprie sumit pro- 
positionem, accipiendo illam objective : nam re 
vera objectum propositionis complexum, etiam 
nominari solet propositio, seu veritas objectiva. 


14. Ad primam confirmationem | respondetur, 
quod qui format illam propositionem, videt illos 
terminos : sed non penetrat illud quod significant 
sine discursu, sed solum confuse intelligit illos. 
— Ad secundam confirmationem negatur antece- 
dens. Ad primam partem probationis respondetur 
non esse inconveniens, quod omnis propositio in 
qua praedicantur attributa de Deo, sit per se nota 

secundum se : licet ex imperfectione nostri intel- 
lect's non formantis adaequatum conceptum Dei, 
sed plures inadæquatos, possit ex uno transire 
ad demonstrandum aliud; sicut etiam ipsa exsi- 
stentia Dei demonstratur a nobis quamdiu non 
est per se nota nobis illa propositio : licet non 
demonstretur a priori, sed per effectus, quia non 
est aliud attributum prius ipsá exsistentiá, etiam 
nostro modo concipiendi. Ad aliam vero partem 
probationis, dicimus quod sapientes non formant 
conceptum Dei quidditativum, ut est in se imme- 
diate : sed quidditativum connotative et mediate, 
ut ex creaturis elici potest per connotationem et 
effectus; et hoc sufficit ut tali quidditate sic 
cognitá inferatur immediate illi convenire exsi- 
stentiam, seu essentialiter. 


15. Secundo arguitur : quia in nullo homine 
est ignorantia invincibilis de exsistentia Dei, ut 
communiter tenent auctores, et videri potest 
P. Granados (hic, disp. 1, sect. 3); Magister 
Gonzalez (disp. 11, concl. 3*); Magister Torre 
(II-II q. 94, a. 2, disp. 3), licet oppositum senserit 
Molina supra citatus. Et hoc constat quia quicum- 
que quil non cognoscunt Deum, reprehenduntur 
a Scriptura (Sap. xur, 1-9; et Rom. 1,19-21). Dici- 
tur etiàm (Job xxxvi, 25) : Omnes homines vident 
eum, unusquisque intuetur procul; et (Joa. 1, 9) : 
Erat lux vera, quce illuminat omnem hominem. Et 
similiter constat quod omnes homines tenentur 
se convertere in Deum et ipsum colere, et peccant 
colendo falsos deos; ergo oportet quod naturali- 
ter cognoscant dari verum Deum : alias, quo- 
modo peccarent non colendo ipsum? — Et hinc 
confirmatur : quia in practicis est principium per 
se notum « Deus est colendus », et contra lumen 
naturae «idola sunt colenda » ; ergo oportet quod 
sit per se notum « Deum esse ». Patet consequen- 
tia : quia illud principium per se notum « Deus 
est colendus », non loquitur de Deo possibili aut 
imaginabili, sed de Deo exsistente ; nec sub con- 
dicione procedit « si datur Deus debet coli », sed 
absolute « Deus est colendus » ; ergo supponitur 
dari Deum ; sed non supponitur ut cognitus per 
demonstrationem, quia illud principium practi- 
cum est per se notum ; ergo antevertit omnem 
demonstrationem; ergo a fortiori id quod suppo- 
nitur in tali principio, scilicet Deum esse, ante- 
vertit omnem discursum, et est per se notum. 

16. Confirmatur secundo : quia perveniens ad 
usum rationis tenetur pro primo instanti converti 

ad Deum : pro primo autem instanti, sive initia- 
tive sive terminativo discursüs, non cognoscitur 
Deus per demonstrationem, cum vix post multum 
tempus id assequantur philosophi; ergo dicen- 
dum est, quod hzc notitia est naturaliter habita, 
et non per discursum : alias non solum in primo 
instanti, sed nec post multum et longum tempus 
homines tenerentur ex vi luminis naturalis, et 
remotá fide, Deum colere; immo et pauci, quia 
pauci sunt qui has demonstrationes cognoscant 
de Deo in particulari; inconveniens est autem 
dicere quod tam pauci homines, et post tam 
longum tempus, teneantur verum Deum cogno- 
scere et amare. Idem argumentum fit de desiderio 
naturali videndi Deum et assequendi beatitudi- 
nem, de cognitione peccati quod intelligitur esse 
contra aliquam summam regulam et ultimum 
finem : haec autem omnia naturali lumine co- 
gnoscuntur; alias ante illam demonstrationem 
non peccaret, qui non amaret Deum et offenderet 
ipsum. 

17. Respondetur, admittendo quod non datur 
ignorantia invincibilis de Deo; negamus tamen 
eam ignorantiam tolli per lumen principiorum 
sine discursu : sed [tollitur] per discursum, licet 
facilem et pervium omnibus, saltem quoad ratio- 
nem communem alicujus primi principii omnium 
rerum; nam Scriptura dicit esse inexcusabiles, 
qui ignorant Deum, eo quod invisibilia ejus, per 
ea queefacta sunt, intellecta conspiciuntur (Rom. 
i, 20) ergo per discursum ex effectibus dedu- 
ctum. Et (Sap. xiu, 5) dicitur : A magnitudine 
speciei, et creaturce, poterit cognoscibiliter creator 
horum videri. Et infra : Si enim tantum potuerunt 
scire, ut possent aestimare sacculum, quomodo 
hujus Dominum non facilius invenerunt? Itaque 
per discursum a creatura et ab effectibus potest 
cognosci Deus, sed ita facile ut multo melius 
quam ipsum saeculum et opera ejus : non autem 
ex nuda terminorum explicatione id cogno- 
scendo, sicut prima principia. Ad hoc autem ut 
non habeat quis ignorantiam invincibilem de hac 
veritate, sufficit quod per aliquem discursum 
facilem ex admirabili ordine et gubernatione 
totius universi deductum, possit cognosci Deus; 
sicut etiam non datur ignorantia invincibilis de 
praeceptis decalogi, sicut de adulterio, homicidio, 
etc. : et tamen praecepta decalogi sunt conclu- 
siones deductae ex communissimis principiis na- 
turalibus, ui docet D. Thomas (I-II q. 100, a. 1 
et 3) : licet inter leges promulgatas seu editas, 
praecepta decalogi sint sicut prima principia re- 

spectu aliarum legum positivarum^ ut docet 
H-II q. 122, a. 1 : de quo ibi videri potest Caje- 
tanus. Ad hoc enim ut nullus sit excusabilis, et 
consequenter non detur ignorantia invincibilis, 
sufficit quod in promptu et facile aliquid sciri 
possit per discursum; nec requiritur quod sit per 
se notum ante omnem discursum. 


18. Ad primam confirmationem respondetur, 
quod in practicis est principium per se notum 
« Deum esse colendum », sed tamen non repu- 
gnat quod principia practica supponant aliquid 
speculative notum per discursum; non enim 
quidquid est per se notum practice, oportet quod 
sit per se notum speculative : quia practicum 
oritur ex speculativo, intellectus enim speculati- 
vus extensione fit practicus; et ita post specula- 
tionem, etiam per discursum factam, possunt 
oriri principia practica, qua non tam attendunt 
ad veritatem rei, quam ad convenientiam ad 
finem. Unde non sequitur, quod si est principium 
practicum « Deus est colendus », praesupponatur 
ly Deus cognitus ante omnem discursum, tam 
practicum quam speculativum : sed sufficit quod 
ante omnem discursum practicum, sed post ali- 
quem speculativum; praesertim si intelligatur 
illud praeceptum de Deo in particulari et distincte 
cognito : sic enim illa propositio « Deus est co- 
lendus», non est primum principium, sed est 
conclusio deducta ex primis principiis; pertinet 
enim ad primum praeceptum decalogi, praecepta 
autem decalogi sunt primae conclusiones, seu 
immediate deductae ex principiis communissimis, 
ut ex D. Thoma (I-II q. 100, a. 1 et 3) supra 
retulimus; et ita facillimo negotio per discursum 
deducitur. 


19. Ad secundam confirmationem respondetur, 
quod in primo instanti tenetur homo converti ad 
Deum, non ut cognitum in particulari et distin- 
cte, sed confuse et in alio : scilicet sub ratione 
beatitudinis, vel finis ultimi honesti. Nam in 
primo instanti quo pervenitur ad usum rationis, 
solum proponitur illud commune principium : 
« Bonum est faciendum, honeste et secundum 
rationem est vivendum; » hoc enim est pervenire 
ad usum rationis, id est, ad notitiam eorum quz 
ad bonum et ad convenientiam rationis condu- 
cunt. Quod si in illo primo instanti tanta sit illu- 
minatio a Deo, quod etiam ipsum in particulari 
et distincte aliquis intelligat, ut communiter con- 
tingit in his qui nutriuntur in fide catholica : 
tunc multo melius poterit converti ad Deum in 
particulari; sed nos loquimur absolute et pro 

omni casu, et secundum id quod sufficit ad veri- 
ficandum quod in illo instanti tenetur quis con- 
verti ad Deum. — Ad id quod dicitur de desi- 
derio naturali erga Deum et beatitudinem, et de 
cognitione peccati : solum probat naturaliter nos 
tendere in Deum sub ratione beatitudinis et finis 
ultimi, non autem quod in particulari et distincte 

sumptus, sit per se notum quod exsistat; sed 
tendit desiderium in ipsum ut notum per discur- 
sum. Et ad cognoscendum peccatum, sufficit 
cognoscere quod sit contra regulam rationis, et 
contra ea qua nobis proponit lumen naturale ; non 
tamen sequitur, quod distincte et in particulari 
cognoscatur Deum esse ante omnem discursum. 


ARTICULUS II 


Explicantur rationes, quibus D. Thomas probat Deum esse. 


rationes principales elegit 
BM | D. Thomas in hoc articulo tertio ad 
probandum Deum esse; ex quibus, ut 
advertit Cajetanus (in praesenti), directe probat 
quinque condiciones seu attributa divinitatis, 
qua non possunt inveniri nisi in ente increato; 
et sic illis probatis, remanet probatum dari ali- 
quod ens increatum. Prima ratio probat dari 
aliquod ens immobile et ab omni mutatione libe- 
rum, sicque procedit ex motu, qui est effectus 
magis sensibilis apud nos : nam et ipsum facere 
et fieri, causare et causari, non nisi per motum 
nobis sensibiliter innotescit. Secunda ratio probat 
Deum esse primam causam efficientem. Tertia, 
esse ens necessarium et a se. Quarta, dari pri- 
mum et maximum ens. Quinta, dari primum 
gubernatorem omnium. Ex his enim quinque 
condicionibus pendent omnia alia attributa, quz 
in hoc opere de Deo demonstrantur. Ex immobi- 
litate enim constat attributum immutabilitatis, 
unde deducitur immensitas, zeternitas, etc. Ex 
ratione primi efficientis sumitur omnipotentia 
circa creaturas. Ex eo quod sit ens a se et neces- 
sarium, sumitur omnis perfectio, bonitas, imma- 
terialitas, actus purus, etc. Ex eo quod sit maxi- 
mum et primum ens, sumitur ejus simplicitas et 
eminentia, quod non sit corpus, quod non sit in 
pradicamento, quod sit suum esse, infinitus, 
unus, etc. Ex eo denique quod sit primum gu- 
bernans, sumitur ratio sapientie et voluntatis, 
proyidentiz, idearpm, etc. : atque adeo in his 
quinque viis inclusit D. Thomas omnia, quæ ad 
manifestanda attributa Dei possunt conducere. 


l. x^kuinque 


PRIMA RATIO. 


2. Intendit hzec ratio excludere a Deo omnem 
motum et mutationem, quod est excludere ratio- 
nem entis creati : siquiden^ omne quod creatum 


est, debet esse mutabile, saltem transeundo de 
non esse ad esse. Supponit autem hzc ratio 
unum certum, et omnibus per se notum : scilicet 
multas res de novo moveri seu mutari ; id enim 
sensibus experimur. Super hoc fundantur duae 
propositiones, quasi premissa, ex quibus infer- 
tur dari unum ens omnino immobile, quod est 
divinum et excedens omnem ordinem creatum. 
Prima propositio est philosophica : Omne quod 
movetur, ab alio movetur. Secunda : In moventibus 
non potest dari processus in infinitum. Ex his 
infertur tertia : Ergo sistendum est in aliquo 
movente quod a nullo moveatur in quocumque 
genere motís, et sic est omnino immobile; ergo 
increatum, seu non factum, quia omne creatum 
mutabile est, saltem de non esse ad esse, et e 
contra. 


3. Prima propositio fundatur in natura mots : 
quia quod movetur passive, est in potentia ad id 
ad quod movetur. Quod autem movet active est 
in actu, siquidem movere est reducere aliquid 
de potentia in actum, id est, perducere aliquid 
ut actu habeat id ad quod est in potentia ; nihil 
autem reducitur in actum per id quod est in 
potentia, sed per id quod est in actu : potentia- 
litas enim non habet vim reducendi, sed reci- 
piendi. Movens ergo debet esse in actu, et mobile 
in potentia. Est autem impossibile, quod aliquid 
respectu ejusdem sit simul in actu et potentia, 
movens et mobile, quia actus et potentia contra- 
dictorias condiciones important; quod enim est 
in potentia ad aliquid, non habet illud; quod vero 
est in actu, habet illud, vel aliquid illo eminen- 
tius, ratione cujus non est amplius in potentia, 
sed in actu. Ergo idem non potest esse simul in 
potentia et actu respectu ejusdem; ergo neque 
simul movere se ipsum, et moveri potest; ergo 
si movetur, ab alio movetur, nam quod movetur 

passive debet respicerel et dependere a movente 
active; ergo si nori movetur a se ipso, restat 
quod ab alio. Et licet una pars in eodem mobili 
possit moveri ab alia, sicut in viventibus, in 
quibus etiam salvatur quod id quod movetur, ab 
alio movetur, id est, una pars ab alia : tamen 
deveniendo ad primam partem motam, cum non 
possit ab alia parte moveri, oportet quod ab 
alio extra se moveatur. Unde tandem verificari 
debet, quod omne quod movetur, ab alio extra 
se movetur. 


4. Secunda propositio fundatur in natura cau- 
sarum : quia si in causis daretur processus in 
infinitum, numquam inciperet de novo aliquis 
effectus seu mutatio, cum tamen videamus multa 
fieri de novo in rerum natura. Sequela patet 
quia ut aliquid incipiat de novo, oportet quod 
nunc sit, et antea non fuerit : vel nunc non sit, 
et immediate post sit; sed infinitze causationes, 
quarum una movet aliam et facit novum motum 
in causa mota, non possunt de novo fieri, quia 
infinitum est impertransibile; et nulla motio 
determinata potest modo incipere de novo, quia 
ante illam dabitur alia et infinitae priores, sine 
quibus omnibus ista non potest incipere de novo. 
Si autem nulla determinate incipit de novo mo- 
vere : ergo neque ista mea operatio de novo in- 
cipiet fieri, quia dependet a motione a qua move- 
tur; et si nulla motio determinata est assigna- 
bilis, impossibile est quod nunc incipiat, quia 
ante quamlibet sunt aliæ infinite priores. Ergo 
neque motus iste meus de novo incipiet, quia ab 
inceptione motionis dependet inceptio motüs. 
Oportet ergo quod in causis moventibus et motis, 
non detur processus in infinitum. 


5. Quod vero ex his duabus propositionibus 
recte inferatur dari unum primum movens, quod 
sit immobile simpliciter et absolute, patet; quia 
si non sistimus in aliquo movente immobili, aut 
est quia datur processus in infinitum in causis 
moventibus, saltem in diverso genere motüs 
aut quia datur circulus in causis moventibus, 
ita ut ad invicem se moveant et moveantur : 
aut tandem sistitur in aliquo totaliter immobili, 
quod a nullo moveatur. Hoc tertium est, quod 
intendimus. — Primum vero jam impugnatum 
est, et ostensum quod oportet sistere in aliquo 
movente quod amplius non moveatur. Et quod 
oporteat devenire ad aliquod movens quod sim- 
pliciter et in omni genere motûs sit immobile, et 

1 Omnes : moventem l| Fortasse tamen 

non solum in aliquo genere motís, statim dice- 
mus, et plura diximus vni Physicor. (q. 24 *). — 
Secundum vero manifeste est falsum, quia im- 
plicat circulus in causis moventibus et motis in 
eodem genere motüs v. g. in genere caus effi- 
cientis : idem enim sequitur inconveniens, quia 
scilicet idem simul erit in actu et potentia respe- 
ctu ejusdem; movet enim active in quantum est 
in actu, et movetur in quantum est in potentia. 
Si ergo datur circulus in genere moventium effe- 
ctive, v. g. si movens rursum movetur a suo 
mobili ut efficiat motum, consequenter supponit 
suum mobile jam operari et moveri. Ergo si in 
ipso moveri dependet a priori movente, simul 
erit in actu et potentia respectu ejusdem : in 
actu in quantum movens, et in potentia in quan- 
tum mobile et dependens ab illo ut moveat. — 
Quod si dicatur non dari circulum in eodem 
genere causae, sed in diverso : admittimus hoc 
non esse inconveniens; sed tamen si in uno 
genere (scilicet in genere causæ effectivae) non 
datur circulus in causis, neque processus in infi- 
nitum : ergo sistitur in aliquo, quod in genere 
effectivo non est ab alio; quod autem in genere 
efficienti non est ab alio, simpliciter est increa- 
tum et habet esse a se : quod est esse divinum, 
ut statim magis dicetur. 

6. Circa istas tres propositiones, difficul- 
tates ALIQUÆ SUNT; ET PR/ESERTIM CIRCA PRI- 
MAM, a qua multi dissentiunt, non obstante quod 
est expressa Philosophi (vn Physicor. c. 1*; et 
vni Physicor. in multis locis +). Putant enim non 
omnino esse certum, quod omne quod movetur 
ab alio moveatur, praesertim ab alio supposito 
distincto : sed quod idem potest se ipsum movere 
saltem secundum diversas rationes, sicut secun- 
dum diversas partes, ita ut secundum unam 
rationem sit in actu, secundum aliam in potentia^ 
secundum unam moveat et secundum aliam mo- 
veatur : vel saltem, quod non requiritur quod 
sit in actu et potentia formaliter respectu ejus- 
dem, sed sufficit quod virtualiter sit in actu 
et formaliter in potentia. Ad hoc enim reducit 
P. Suarez (disp. 29 metaph. sect. 1, num. 7) 
totam infirmitatem illius axiomatis. Illud, inquit, 
principium : Omne quod movetur, ab alio movetur, 
non est «adhuc satis demonstratum in omni 
genere motûs vel actionis; nam multa sunt, quae 
per actum virtualem videntur sese movere et 
reducere ad actum formalem : ut in appetitu seu 

voluntate videre licet, et in aqua reducente se 
ad pristinam frigiditatem »; et ita dici potest 
quod non est universaliter verum, quod omne 
quod movetur, ab alio distincto a se moveatur. 


7. Ceterum ad istas objectiones late respondi- 
mus vn Physicor. (quast. 22, art. 1; et* q. 24, 
art 3x et jjj. j Generat, (qua&st. 5, art. 1). 
In summa dicimus dupliciter explicari illud axio- 
ma. — Primo : Omne quod movetur, ab alio 
movetur, id est, ab alio debet accipere motum 
ut moveatur, etiam si se moveat; non enim 
movere potest nisi moveatur ab alio, et ita num- 
quam se ipsum directe et per se primo movet, 
sed in vi alicujus motüs ab alio derivati. — 
Secundo : Omne quod movetur, ab alio movetur 
saltem mediate, quia scilicet accipere debet ab 
alio virtutem qua moveatur, et moveat se, casu 
dato quod se moveat. 

8. Prima explicatio est legitima et propria, 
proceditgue de omni eo quod movetur in ope- 
rando, ita quod operari non potest nisi ut mo- 
tum :'sive concomitanter moveatur et adjuvetur, 
sive antecedenter; et id quod sic operatur, non 
potest moveri a se ipso, quia ut operetur circa se 
ipsum, indiget motu, et hunc iterum non potest 
habere operando illum, quia non potest operari 
(ut supponimus) nisi mediante motu : atque adeo 
debet semper supponi aliquis motus per actionem 
aliquam factus ; et sic si ad ipsum agere, talis res 
indiget motu, oportet quod talis motus sit ab alia 
actione non procedente a se ipso : quia ut proce- 
dat a se, indiget motu; et consequenter debet 
esse ab alio, ne in eodem sit processus in infini- 
tum in actionibus et motibus. Si autem datur 
aliquod agens, cujus virtus movet et operatur 
non ut mota : consequenter movet et operatur 
non procedendo de potentia ad actum, et sine 
mutatione sui operatur. Virtus autem cum non 
transit de potentia ad actum, neque indiget mu- 
tari ut operetur, semper est in actu movens, 
siquidem non transit de potentia ad actum quan- 
do movet : si enim transit, hoc ipso movetur, et 
operatur ut mota, non autem pure movet; ergo 
semper est in actu. Vel ergo ita est in actu, et 
non in potentia, ex participatione ab alio in illo 
actu et operatione, ita ut possit ab illo detineri 
ne moveat, et suspendi, sicque reddi movens in 
potentia : vel non. — Si potest : ergo jam move- 
tur ab alio, a quo scilicet dependet, et a cujus 
participatione et virtute actu agit : vel saltem 
a quo potest detineri et reddi in potentia operans, 
si superior causa non moveat : tunc enim, si sic 

detineatur, indigebit motu et actualitaté supe- 
rioris, ut transeat ad actum operandi; érgo si 
modo operatur, est quia a superiori non negatur 
ille influxus et motus, nec detinetur; ab illo ergo 
debet moveri ut operetur. Et de illo superiori, 
a quo dependet et participat movens inferius 
suam operationem, idem inquiram : quomodo 
scilicet operetur et agat in suum inferius : an 
cum motu et dependentia ab alio superiori, vel 
non? quousque deveniamus ad aliquod movens 
sine motu et dependentia ab alio in movendo. 
— Si autem dicatur, quod illa virtus est inde- 
pendens in operando et movendo, nec transit de 
potentia ad actum ut moveat, nec detineri po- 
test ab alio superiori : talis virtus est omnino 
immobilis, et est Deus; quia quod est indepen- 
dens in operando, etiam in essendo : operari enim 
sequitur esse. 

8bis. Instantia autem P. Suarez manifeste 
solvuntur. Nam virtus qua aliquid movet se, 
sicut viventia, est principium talis operationis et 
motionis ut quo, non principium quod. Illud au- 
tem principium quo, id est, virtus qua operatur 
et movet se, si operatur cum motu et mutatione 
sui, operatur ut mota ab alio. Nam si sint viven- 
tia, una pars mota movetur ab alia : quia constant 
partibus organicis, quarum una movet, et alia 
movetur. Deveniendo autem ad primam partem 
moventem, qualis est cor in animali, cum talis 
pars moveat cum motu et mutatione sui, oportet 
quod motum illum quo movetur accipiat ab alio, 
scilicet a suo generante : non obstante quod est 
motus vitalis, quia non repugnat quod aliquis 
motus sit vitalis et derivetur ab alio extra se, 
quando est actus vitalis primus, id est, a quo 
ceteri inchoantur; tunc enim ille motus est vita 
inchoata seu incipiens, et participata ab alio, 
sicque data a generante ut a movente suum 
genitum, licet ipsum genitum eliciat illum actum 
ex motu et impressione sui generantis : sicut 
intellectus in primo actu ex motione Dei; nam 
qui generat vitam, etiam motum vitz inchoare 
debet, quia debet ponere vitam in eo statu in 
quo possit se movere; quod non potest facere 
nisi ut mota, siquidem est dependens ab alio in 
operando, et participata ab alio. 

9. Appetitus autem, seu voluntas, movetur a 
cognitione, et cognitio ab objecto, et intellectus 
in suis primis actibus a Deo a quo excitatur et 
pulsatur, ut late diximus locis supra * citatis. Si 
autem ea quæ moventur sint inanimata, ut aqua 
se reducens ad frigiditatem, grave ad centrum : 

talis virtus exsistens in ipsa re quae movetur per 
naturalem emanationem, novum illum motum 
producit, ut ostendimus citatis locis; siquidem 
pertinet ad propriam passionem aqua habere 
frigiditatem, et ad grave quiescere in centro : 
hec enim quies est proprietas ejus, et quando 
caret illà, movetur per emanationem ad talem 
quietem; emanatio autem naturalis fit virtute 
generantis, qui in emanatione passionum complet 
generationem suam, ut optime advertit Cajetanus 
(I P. q. 18, a. 2^, in responsione ad 2). Et sic 
ille motus est ab alio, id est, a generante ; respe- 
ctu autem naturæ a qua emanat, non est proprie 
motus distinctus ab ipsa actione generantis 
quia hzc ita attingit naturam genitam, quod 
mediante ipsá transit ad proprias passiones; et 
ita emanatio respectu nature genita potius est 
connexio, qua postulat et tendit in illas passio- 
nes, quam actio, licet respectu generantis actio 
sit : quae tamen mediante naturá genitá transit 
ad proprias passiones, tamquam ratione et medio 
connectente actionem generantis cum passioni- 
bus tali essenti& attributis. Potest tamen ista 
emanatio habere aliquando vim mots, scilicet 
quando emanat ipsa propria passio cum expul- 
sione contrarii : ut frigus ab aqua cum expul- 
sione caloris, positio lapidis in centro cum dere- 
lictione loci superioris in quo est violenter. 


10. Secunda explicatio illius axiomatis est quod 
omne quod movetur, ab alio movetur saltem 
mediate, quia per virtutem acceptam ab alio 
movetur. Nam si aliquid movetur : vel movetur 
ab alio, vel a se. Si ab alio, non est difficultas; 
si a se, vel virtus qua se movet est producta et 
accepta ab alio, vel non. Si accepta ab alio, ergo 
saltem mediate movetur ab alio, scilicet in acci- 
piendo virtutem ipsam movendi ; et sic inquiram 
de illo a quo virtutem accipit, an per virtutem 
ab alio productam, vel a se habitam, moveatur : 
et sic vel dabitur processus in infinitum, quod 
est contra secundam propositionem : vel sistetur 
in aliquo quod moveat per virtutem non produ- 
ctam neque acceptam ab alio, et sic jam dabitur 
aliqua entitas non producta et immobilis, quia 
non movetur ab alio, scilicet illa virtus; et hzec 
erit Deus, quia est entitas non producta, nec 
mobilis. Et tunc non potest esse virtus recepta 
in aliquo subjecto producto ab alio; quia virtus 
qua est principium quo agendi et movendi, non 
potest esse major quam ipsa substantia cujus est 
virtus, et qua se habet ut principium quod; 
praterquam quod virtus non producta ab alio 


II PRIM/E PARTIS 


nec mobilis, necessario est actus purus, quia non 
est dependens neque producta, et consequenter 
non potest admisceri potentialitati; neque est in 
subjecto mobili, quia mobile est in potentia, et 
non actus purus. Haec autem explicatio licet 
nobis sufficiat ad ostendendum dari Deum, ut 
diximus (q. 24 Physicorum, art. 3), tamen re- 
ducitur ad secundam rationem D. Thome in 
hoc articulo, quz» procedit non penes motum, 
sed penes productionem et efficientiam in causis; 
et ita potius loquitur in primo sensu in hac 
prima ratione. 


11. Quod si dicas, quod in hac explicatione 
secundá non est inconveniens quod detur proces- 
sus in infinitum in causis, scilicet quod hzc 
causa movens acceperit virtutem ab alio gene- 
rante se, et illud ab alio, et sic in infinitum, 
sicut ponit Aristoteles generationes infinitas ab 
eterno : — Ad hoc statim respondebimus, ex- 
plicando secundam rationem D. Thomz, quo- 
modo non repugnet iste infinitus processus ex 
parte infinitatis prateritarum causarum, sed 
quia non possunt pertransiri infiniti motus ab 
&terno et continuari; ut in q. 24 * Physicorum 
ostendimus. 


12. Sed iterum objicies, quod in causis moven- 
tibus optime probatur quod si unum movetur, 
ab alio movetur, et quod deveniendum est ad 
aliquod movens quod in illo genere motüs non 
moveatur, potest tamen indigere ad hoc ut 
moveat, moveri in alio genere motás, et sic erit 
immobile in uno genere motís, sed non simplici- 
ter in omni genere : et consequenter neque erit 
Deus; sicut cælutn est primum alterans, seu 
primum movens in genere alterationis, et in 
genere illius motüs est immobile : sed tamen est 
mobile in genere motüs localis, et movetur ab 
intelligentia qua in genere motûs localis corporei 
est immobilis sed est mobilis in genere intelli- 
gibili, quia potest aliquid de novo intelligere. 
— Sed contra hoc est : quia etiam hoc modo 
procedendo secundum diversum genus motís, 
vel datur processus in infinitum in moventibus 
secundum istud diversum genus, vel non. Si 
non : ergo sistitur in aliquo quod in nullo 
genere motüs est mobile; et hoc est immobile 
simpliciter, quod est Deus. Si vero datur proces- 
sus in infinitum, inciditur in inconveniens alla- 
tum, quod in causis moventibus et motis proce- 
datur in infinitum; quod eodem modo currit, 
sive in diverso genere cause moveant, sive in 
eodem, ut statim dicetur. 

13. Quod si recurratur ad circulum in causis 
moventibus in diverso genere, videlicet quod 
movens in'aliquo genere motís est immobile, in 
alio vero genere motüs movetur ab illomet quod 
movet : sed quia est in diverso genere movendi, 
non est circulus vitiosus; et sic deveniemus ad 
plura moventia, quae in suo genere sunt supre- 
ma, sed tamen non sunt entia omnino immobilia, 
et consequenter neque actus purus neque Deus, 
sed ad invicem se movent et moventur in diverso 
genere causa : — Sed contra est : quia licet in 
diverso genere cause circulus non sit vitiosus, 
quia caus: ad invicem sunt cause : tamen suffi- 
cit nobis quod in uno genere causz, scilicet 
efficientis, non possit dari circulus; nam si ut 
efficiat debet moveri et effici ab illomet quod 
efficit, oportet quod supponat esse ipsius rei 
effectze, ut efficiatur ab illa seu moveatur effi- 
cienter : et supponere non esse, quia efficit illud : 
qua sunt contradictoria; ergo in genere cause 
efficientis nullo modo potest admitti circulus; et 
cum etiam non admittatur processus in infini- 
tum, oportet devenire ad unum primum efficiens, 
quod a nullo efficiatur; quod autem a nullo 
efficitur, habet esse improductum et increatum, 
et sic habet esse a se : et hoc est Deus, et est 
actus purus carens omni potentialitate, quia non 
habet esse in potentia, nec transit de non-esse 
ad esse; et consequenter in operando non move- 
bitur ab alio, nec dependebit ab alio, sed a se, 
quia operari sequitur esse. Et pro hac parte juva- 
tur haec ratio a secunda ratione D. Thornz. 


SECUNDA RATIO. 

14. Fundatur etiam in duabus propositionibus 
sicut præcedens. Prima : Omne quod fit, ab alio 
fit. Secunda : Non datur processus in infinitum 
in causis efficientibus, si per se subordinantur; 
ergo nécesse est sistere in aliquo quod non sit 
factum, sed sit ens improductum, et hoc est 
Deus. Et quantum ad primam propositionem, 
nulla est difficultas; implicat enim aliquid effi- 
cere se ipsum, sicut implicat simul esse et non 
esse : ut enim aliquid efficiat, debet habere esse, 
quia quod nihil est, nihil operatur; ut autem 
efficiatur, debet non esse, quia quod est, non fit, 
sed ex non-esse fit. 


I4bis. Circa secundam propositionem est 
tota difficult Asrquomodo probetur non posse 
dari processum in infinitum in causis efficienti- 
bus. Et potest esse difficultas, vel de causis 

efficientibus per se et essentialiter subordinatis 
(sicut videmus hac inferiora dependere per se a 
cælo ut a primo alterante, et celum dependere a 
suo motore, qui est intelligentia) an talis subor- 
dinate procedere possit usque in infinitum ; vel 
potest esse difficultas de processu in causis effi- 
cientibus non subordinatis, sed solum per acci- 
dens se habentibus (sicut se habent causa et 
effectus univoci; ut quod iste homo producatur 
ab alio homine, hoc martellum fiat ab alio mar- 
tello). Si intelligatur de causis non per se subor- 
dinatis, sicut sunt omnes causa univocz (quia 
cum zqualis perfectionis sint, non est major ratio 
quod una per se subordinetur alteri, quam e con- 
verso), in talibus non reputatur inconveniens 
dari processum in infinitum : sed solum in causis 
efficientibus per se subordinatis, ut docet D. Tho- 
mas (1 P. q. 46, a. 2 ad 7). Loquitur autem 
D. Thomas de causis infinitis non simul exsisten- 
tibus, sed succedentibus una post aliam : nam 
quod multitudo infinita, etiamsi per accidens 
infinita sit, simuj non possit exsistere, expresse 
docet (I P. q. 7, a. 4). Repugnat nihilominus 
infinitas causas fuisse ab æterno sibi succeden- 
tes secundum generationem et corruptionem, non 
ea parte quia repugnat processus in infinitum 
in causis univocis et non per se subordinatis : 
sed ex eo quod motus successivus generationum 
et corruptionum repugnat cum zeternitate, ut 
latius deduximus vin Physicor. (quast. 24 *), eo 
quod pars illa motüs, in qua mobile ab zterno 
crearetur, desineret finito tempore et succederet 
alia, a qua computando usque ad nostrum tem- 
pus, aliquid finitum esset, utpote inter duos 
terminos. Videatur ibi. 


15. Procedit ergo illa propositio, quod non 
datur processus in infinitum in agendo in causis 
subordinatis per se et essentialiter, quas dari 
manifestum est etiam ad sensum, cum videamus 
omnia ista inferiora dependere et moveri a celo 
ut a primo alterante; czelum autem non est causa 
univoca, et ejusdem rationis cum istis inferiori- 
bus, sed æquivoca; ergo non per accidens, sed 
per se et essentialiter sunt illi subordinata. — 
Loquendo ergo de istis causis per se subordina- 
tis, Pater Suarez (disp. 31 * metaph., ubi supra, 
n. 26) rejicit rationem qua D. Thomas probat non 
dari processum in infinitum; quas ratio in eo 
consistit, quia posità subordinatione causarum, 
ultima dependet a media, et media a prima; in 
processu autem infinito non datur primum, me- 
dium et ultimum, et sic tollitur subordinatis 

causarum per se; unde consequenter non potest 
aliquis effectus de novo fieri, quia numquam in- 
cipit de novo aliquis influxus : a quácumque 
enim causá incipiat, fuit alia prior qua incepit, 
et sic numquam dabitur aliquid primum, et con- 
sequenter neque aliquid novum : cum tamen 
videamus tot effectus de novo fieri ; posito autem 
uno priori ante quodcumque aliud in infinitum, 
non potest hoc infinitum pertransiri. 


16. Instat autem Pater Suarez, et elevat vim 
hujus rationis : quia licet infinitum per succes- 
sionem non possit pertransiri, et sic non possint 
dari infinite cause subordinatz, quarum una 
successive agat post aliam : non tamen probatur 
infinitas causas subordinatas dari non posse, 
qua sine successione agant; et ita omnes in 
instanti operari possunt circa unum et eumdem 
effectum; et sic non currit ratio facta, quod 
infinitum non potest pertransiri : quia solum 
sequitur quod infinite cause concurrunt ad 
unam actionem, seu effectum, simul; in quo 
non apparet implicatio manifesta, quia in opi- 
nione affirmante Deum posse facere infinitum, 
non successive sed simul fieret a Deo tota illa 
infinitas rerum. Et sic tota ista demonstratio 
reducitur ad rem opinabilem, scilicet an detur 
infinitum : et illo posito, an possit concurrere 
ad rem finitam. 


17. Unde ipse Pater Suarez, alia ratione probat 
hoc principium de processu in infinitum ; suppo- 
nit enim quod cum omne quod producitur, ab 
alio producatur, impossibile est quod tota colle- 
ctio omnium entium, sive causarum, sit facta : 
quia alias daretur aliquid extra totam illam col- 
lectionem, a quo esset facta : quod implicat, 
cum tota illa collectio includat omne ens, et sic 
extra illam nullum manet ens a quo dependeat; 
ergo necesse est quod si tota illa collectio non 
est facta ab alio extra se, intra se habeat aliquod 
ens non factum, neque productum ; quia si quod- 
libet ens illius integrae collectionis esset factum, 
tota collectio esset facta, non quidem unicá 
actione singulari, sed collectione omnium actio- 
num ; ergo si tota collectio non potest esse depen- 
dens, oportet quod intra illam detur aliquod ens 
independens : et sic non erit processus in infini- 
tum, sed dabitur unum supremum non produ- 
ctum, et hoc est Deus. 


18. Ceterum hzc ratio est omnino insufficiens : 
nam quando sumitur tota collectio entium et 

causarum, vel sumuntur infinitze causz et infi- 
nita entia, vel finita. Si finita, manifestum est 
non dari processum in infinitum; sed tunc restat 
probandum totam collectionem entium et causa- 
rum esse finitam : quod non probat Suarez, sed 
supponit; in quo manifeste petitur principium, 
quia si intendimus probare non dari processum 
in infinitum, oportet etiam probare quod non 
dantur infinite causæ et entia : non autem id 
supponere. Si autem collectio tota causarum et 
entium est infinita, nullo modo probat Suarez 
non dari processum in infinitum, et deveniendum 
esse ad unam primam causam non factam; quia 
si omnes causa intra illam collectionem repertze 
sunt infinite, ergo intra illam infinitam colle- 
ctionem procedendo, non sistitur in aliqua quae 
sit improducta; neque enim est invenire unam 
primam, quia est infinitas quácumque signatá, 
et sic tota collectio infinitarum causarum est 
improducta ab alio extra illam collectionem; 
quodlibet tamen signatum intra illam est produ- 
ctum, quia quolibet signato restat aliud a quo 
producatur in infinitum. Quare hzc probatio 
omnino est insufficiens. 


19. Oportet ergo redire ad rationem D. Thome : 
quia ubi est processus in infinitum in causis, 
nulla potest incipere de novo causare : quia 
quácumque signatá, prius dabatur alia quae 
inciperet et moveret illam ; quia cum causz sint 
subordinate essentialiter, non potest una inci- 
pere et causare quin ab alia priori, cui subordi- 
natur, mota sit; et idem dicemus de illa si sup- 
ponit aliam priorem cui subordinetur. Unde infi- 
nitus processus in causis est idem atque indeter- 
minata causalitas et motio : infinitas enim in 
ipsa dependentia et subordinatione obstat deter- 
minationi : siquidem quocumque dato, ut aliquid 
incipiat, requiritur aliud prius a quo dependet : 
et sic numquam finiuntur dependentiz de novo; 
quod est non finiri condiciones requisitasut ali- 
quid operetur. Ex quo intelligitur, quod quando 
dicitur infinitum esse impertransibile, non solum 
intelligitur quod est impertransibile infinitum in 
successione et numeratione; sed etiam quod non 
est pertransibile quantum ad dependentias et 
condiciones de novo requisitas ad causandum. 
Licet enim possimus imaginari, quod infinite 
causz simul operentur, seu simul concurrant in 
eumdem effectum : tamen intelligi non potest 
quod una causa ex subordinatione et motione 

alterius incipiat aliquid determinate et de novo, 
si requiruntur ad id infinite dependentiae et 
condiciones : nulla enim erit inceptio determi- 
nata, si ad quamlibet requiruntur infinite : quia 
hoc ipso quod sunt infinite, sunt indeterminate; 
cum enim qualibet debeat incipere operationem 
ab alia prius movente et causante, et hec non 
possit causare nisi ab alia priori moveatur, et illa 
ab alia, et in hoc non est ponere terminum 
restat ut numquam illa causa ultima determine- 
tur, quia numquam finiuntur condiciones et 
motiones, seu subordinationes ad illam requi- 
sitae : quia quálibet datá, alia restat prarequi- 
sita; et sine omnibus non potest operari : quam- 
diu enim omnes dependentie et condiciones re- 
quisite non exhauriuntur et ponuntur, causa 
non manet determinata ad operandum. Nec simul 
possunt concurrere et ex æquo poni infinite illæ 
motiones : siquidem licet essent omnes in eodem 
instanti temporis (quod tamen non est verum, 
quia multa operantur successive, ut videmus), 
tamen una subordinatur essentialiter alteri, et 
prerequirit alteram ad operandum tamquam 
moventem et determinantem se ; ergo non potest 
ista operari, nisi prasupponantur infinite cau- 
salitates; et illa quae movet istam, etiam præ- 
supponit infinitas causalitates, et illa alia alias 
infinitas ; ergo numquam est causa quz prasup- 
ponat finitas condiciones seu motiones, aut nul- 
lam; ergo non est finis presupponendi requisita 
ad operandum in nulla causarum ; ergo neque est 
initium operandi, quia antequam omnes præsup- 
ponantur, non incipit operatio. Et ideo in quæ- 
stione 24 * Physicorum ex eo probavimus non 
esse processum in infinitum in causis, quia non 
potest pertransiri infinitum ; neque enim causatio 
habebit finem, si requiritur infinitas causarum : 
ubi non ex infinitate durationis, sed ex infinitate 
causalitatum, qua indeterminationem facit, se- 
quitur non dari processum in infinitum. Quare 
non reducitur hoc ad opinativam sententiam, 
quai negat dari infinitum : quia licet sit opinio 
an possint dari infinita per modum effectüs, non 
tamen infinita per modum causalitatis requisite 
ad unumquemque effectum ; sic enim numquam 
esset determinatus et novus effectus, Si non esset 
finis in his qua requiruntur ad causandum : et 
de hoc non est opinio. 


20. Ex his autem sequitur, quod si in produ- 
ctionibus et causis subordinatis ad producendum 
non est processus in infinitum, necessario debet 
sisti in aliquo ente seu causa qua non sit pro- 

ducta ab alia : et sic erit ens improductum et a 
se, et hoc est Deus; quia Deus est primum effi- 
ciens, seu causa prima improducta ab alio, et 
exsistens a se. Et licet per hanc rationem non 
probentur directe omnia qua pertinent ad perfe- 
ctionem Dei, probatur tamen quoddam attribu- 
tum, scilicet esse primum efficiens, et non esse 
productum ab alio : quod soli enti divino et nulli 
creaturae convenire potest. 


2]. Adhuc tamen dices, per hanc rationem 
solum probari quod pervenitur ad unum ens, 
seu ad unam causam, qua non habet aliam su- 
periorem cui per se subordinetur essentialiter et 
tamquam causa æquivocæ : non tamen sequitur 
quod illud primum ens sit omnino improductum ; 
quia dici potest quod producitur ab alio agente 
univoco, sicut homo ab homine, sine dependentia 
ab alia superiori causa aequivoca; et in hoc 
ordine dependentie a causa univoca datur pro- 
cessus in infinitum : quod non est inconveniens, 
ut jam supra * advertimus ex D. Thoma. Unde 
non probatur dari ens omnino improductum, 
qualis debet esse Deus. Et licet in rebus creatis 
generationes et processiones a causis univocis 
supponant aliquam superiorem a qua depen- 
deant, ut generationes animalium a primo alte- 
rante, quod est caelum : diceret tamen aliquis, 
quod in ente supremo potest dari generatio et 
processio univoca sine dependentia a causa supe- 
riori &equivoca, ad eum modum quo catholici 
fatentur dari in divinis generationem Verbi et 
processionem Spiritüs Sancti sine dependentia a 
causa superiori. 


22. Ceterum hac evasio omnino est insuffi- 
ciens; et licet magis procedat contra unitatem 
Dei, quam contra ejus exsistentiam absolute 
sumptam, adhuc tamen urgetur contra illam 
Quia talis univoca processio et productio in primo 
ente, vel multiplicat et producit diversam natu- 
ram, vel eamdem communicat rei producte et 
procedenti a se, ita quod maneant idem consub- 
stantialiter. Si hoc secundum dicatur, non dantur 
plures dii seu plures causae supremae, sed solum 
unus Deus cum pluribus suppositis : sicut modo 
fatetur fides catholica in mysterio Trinitatis-; in 
quo tamen non sunt processiones seu productio- 
nes in infinitum, sed tantum sunt duae secundum 
processionem intellectüs et voluntatis ; quzlibet 
enim illarum infinita est, et sic exhaurit omnem 
rationem talis processionis, nec aliam permittit 
in illa linea. Si vero multiplicatur natura, et fit 
divisio et separatio in illa secundum unicam 

processionem : necessario admittetur in Deo 
mutatio et limitatio et imperfectio, siquidem 
quodlibet illorum producitur de non esse ad esse; 
vel saltem dividit ipsum esse, ita quod unum 
habet esse distinctum ab alio : quod non potest 
stare nisi limitando talia esse; eo quod si distin- 
guuntur, et non est idem esse in uno et in altero 
nec eadem essentia, ergo aliquid est in uno quod 
non est in altero pertinens ad essentialem ratio- 
nem et naturam; ergo unum non habet totam 
perfectionem qua est in altero : et sic habet 
perfectionem limitatam, quia non habet omnem 
perfectionem ; caret enim illâ, quz est in altero. 
Nec potest unum eminenter continere perfectio- 
nem alterius, quia una natura non est eminentior 
alterá : siquidem, ut supponimus, procedit ab 
altero ut a causa univoca, et consequenter ut 
ejusdem rationis et speciei. Unde instantia de 
generatione Verbi et processione Spiritüs Sancti 
non est ad rem, quia ibi non multiplicatur natu- 
ra neque perfectio essentialis, sed solum multi- 
plicantur Persone secundum oppositionem rela- 
tivam in eadem natura. Si autem plures naturz 
multiplicarentur, consequenter multiplicarentur 
virtutes et potentia: operandi : et sic diversos 
effectus efficeret una causa istarum, et altera; et 
sic neutra esset primum efficiens et prima causa, 
quia non se extenderet ad omnes effectus, sed 
unaquaque ad suos : et sic non posset mundus 
gubernari ab illis, ut dicetur in ultima ratione. 


TERTIA RATIO. 


23. Fere reducitur ad praecedentes, et nititur 
etiam negationi processüs in infinitum; nam 
videmus quadam entia dari qua necessaria non 
sunt, sed possibile est ea esse vel non esse, ut 
sunt omnia contingentia vel corruptibilia : ergo 
etiam necesse est dari aliqua entia, vel aliquod 
ens necessarium et incorruptibile. — Patet con- 
sequentia : quia contingens et corruptibile ali- 
quando est, aliquando non est : accipit enim esse 
ex non-esse, siquidem generatur et corrumpitur; 
et sic omnia ista possibilia seu corruptibilia divi- 
sive sumpta habuerunt non-esse, et ex non-esse 
fuerunt, etiamsi detur in illis et generationibus 
eorum processus in infinitum ; ergo oportuit dari 
aliquod ens non corruptibile nec contingens, per 
quod habeant esse : quia quod habet esse ex 
non-esse, oportet quod per aliquod ens in actu 
habeat illud ; et hoc non potest esse corruptibile 
contingens, quia omnia contingentia habent esse 

ex non-esse, et non datur processus in infinitum; 
ergo supponunt aliquod ens non contingens, a 
quo habeant esse; datur ergo praeter ista corru- 
ptibilia aliquod ens non corruptibile et necessa- 
rium ; hoc autem vel habet necessitatem essendi 
a se, vel ab alio a quo causatur. Si a se, est ens 
improductum vel increatum, et hoc est Deus. 
Si ab alio, vel proceditur in infinitum, et hoc 
jam rejectum est in pracedentibus; vel non pro- 
ceditur in infinitum, sed sistitur in aliquo quod 
non sit causatum, nec habeat esse ab alio : et 
hoc est Deus. 


QUARTA ET QUINTA RATIO. 


24. Quartam rationem sumit D. Thomas ex 
eo quia invenimus in rebus quadam entia per- 
fectiora aliis, et unum ens melius alio in bonitate, 
perfectione, entitate, etc. Ubi autem est aliquid 
magis et minus tale, debet esse aliquid maxime 
tale : quia magis et minus datur per ordinem ad 
maxime tale, nisi sit processus in infinitum, quod 
sepe rejectum est; nam licet possint a Deo 
creari infinita individua vel species, tamen non 
possunt dari infinita genera : et in his procedit 
argumentum de magis et minus in latitudine 
generum ; unum enim genus est magis et melius 
altero, nec potest in generibus procedi in infini- 
tum; sic enim posset procedi in infinitum in 
causis subordinatis, cum diversitas generum 
faciat subordinationem causarum. Quod autem 
est maxime tale in quolibet genere, est causa 
eorum qua in tali genere sunt, sicut maxime 
calidum, ut ignis, est causa omnium calidorum: 
ergo oportet quod maxime et supreme ens sit 
causa omnium entium, et hoc est Deus. 


25. Circa hanc propositionem : Maxime tale in 
aliquo genere est causa ceterorum, nota intelli- 
gentiam illius, ex Cajetano hic : tria enim debent 
concurrere ut verificetur illa maxima. — Peri- 
mum, quod aliud est esse maxime tale, aliud 
perfectissime tale. Perfectissime tale in genere, 
non est necesse quod sit causa ceterorum : sicut 
perfectissima species animalium, ut homo, non 
causát ceteras. Maxime autem tale, debet sup- 
ponere in illo genere, quod detur aliqua gradua- 
tio secundum magis et minus : et consequenter 
participari debet in illis aliquid de eo quod est 
maximum, atque adeo oportet quod ex partici- 
patione illius maximi, aliquid dicatur magis vel 
minus. — Secunda condicio est, quod esse cau- 
sam non sumatur solum uno modo, scilicet effe- 

ctive, sed etiam formaliter vel idealiter; et in 
summa, quidquid participatione sui causare po- 
test : sicut albedo est causa colorum mediorum, 
quia aliquid de illa participant, et magis vel 
minus ad illam accedunt. — Tertia condicio est, 
ut intelligatur formaliter et cum  praecisione, 
quod maxime tale sit causa ceterorum in eo prae- 
cise in quo maxime tale est, et non secundum 
aliam rationem; sicut maxime calidum est causa 
ceterorum in ratione calidi praecise, et non quoad 
alia. Et sic Deus, qui est maxime tale in ratione 
entis, est causa omnium in omni ratione essendi. 
Et sic cessant instantiae. 


26. Ultima ratio D. Thome sumitur ex gu- 
bernatione rerum, supponendo quod res non fiunt 
a casu, sed per ordinem ad finem; et sic indigent 
aliquo cognoscente, a quo ista non-cognoscentia 
participent ordinem ad finem; quod si ipsum 
cognoscens indigeat etiam dirigi ad finem ab alio 
producente se et cognoscente, rursus de illo in- 
quiretur; et cum non sit processus in infinitum, 
tandem pervenietur ad aliquod a quo omnia 
dirigantur, et ipse a nemine dirigatur : et hoc 
vocamus Deum ; nec per istam rationem intendi- 
tur probari quod sit tantum unum hoc guber- 
nans (de hoc enim quest. 11 dicetur), sed tan- 
tum quod sit gubernans a nullo superiori depen- 
dens, et hoc est divinum : probatá enim inde- 
pendentiá, probatur divinitas : postea de unitate 
ejus agetur. De hac ratione qua peculiarem 


427 


difficultatem non habet, videatur D. Thomas in 
prasenti. 


27. Nec praetermittenda est doctrina Cajetani 
(circa solutionem ad 1), quomodo cum Deus sit 
infinitum bonum et infinitum agens, non tollat 
omne malum : quia omne oppositum tollit suum 
oppositum : et, si est infinitum, summo modo 
tollit. — Solutio est, quod unum oppositum 
potest tollere aliud, vel formaliter sicut forma 
informans excludit oppositam formam, vel effe- 
ctive agendo in aliud ; et hoc vel univoce quando 
effectus et causa zqualiter conveniunt, vel ana- 
logice quando causa inadzequate se communicat. 
Deus ergo non excludit malum formaliter a crea- 
turis, quia non est forma earum; a se autem 
omne malum excludit, quia est formaliter in se 
infinitum bonum. Effective vero excludit malum 
a creaturis : sed non totaliter, quia non est agens 
univocum communicans creaturis infinitum bo- 
num, sed aequivocum communicans eis bonum 
limitatum, et consequenter capax mali plus vel 
minus secundum quod magis vel minus est limi- 
tatum; et sic non excludit malum absolute a 
creaturis, sed prout postulat ordinatio ipsa uni- 
versi, in quo aliqua debent esse indefectibilia, alia 
deficientia, et non omnia zqualiter bona : sicut 
nec in corpore humano omnia membra aequalia 
sunt. In hoc tamen maxime relucet Dei potentia 


et bonitas, quod etiam ex malis multa potest c. 1l; pl 40, 


elicere bona, ut Augustinus dicit in Enchiridio. 

